**REFERAT FRÅ FAU-MØTE BARNETRINNET SAND SKULE TYSDAG 19. APRIL 2016**

**Desse møtte:** Sanja R Heggelund, Tone H Mikkelsen, Bjartmar Kvæstad, Alf Rune Håranes, Laila V Sand, Odd Arne Strand, Anne Tove Lillehammer, Øyvind Berge, Magne Steine.

**SFO**

Kari Moe orienterte. SFO har ein info-foldar, og vil ta kontakt med introtenesta for å få han oversett til fleire språk. I tillegg ligg det årsrytme, månadsplan og vekeplan på SFO (kjem på nettsida etter kvart).

Det blir for tida arbeidd med nye kommunale vedtekter for SFO:

* Betalingssatsar: Blir fastsette kvar desember, FAU kan komma med innspel til politikarane.
* Vaksentettleik: Kan bli endra frå 10 til 12 barn per vaksen.
* Endra/tinga timar: Ein kan ikkje samla opp timar. All endring/forskyving og turnusplanar leverast skriftleg minst 14 dagar før. Ta kontakt med SFO. Oppseiing går ut inneverande månad pluss neste.
* Opningstider: 0700-1630, må kanskje endrast til det vedtektene seier; 0730-1630.
  + Onsdag: Ynskjer at alle er der i «kjernetida», kl 10-14, slik at alle kan bli med på td turar.

Bemanning: Nokre foreldre opplever at det er få vaksne ved henting. Bemanninga er etter standarden, dei vaksne kan ikkje følgja alle til ei kvar tid, men skal vita kvar barna er, og gå jamnlege rundar.

Rutiner og reglar: Dei same som skulen.

Henting: Fint om foreldra kjem og hentar, i staden for å ringja frå parkeringsplassen.

Meldingar: Bruk helst meldingsboka.

**TIMEPLAN 5-DAGARSVEKE**

Forslaget frå skulen ser slik ut:

|  |  |  |  |  |  |  |  |
| --- | --- | --- | --- | --- | --- | --- | --- |
| ***Småtrinnet 1125 minutt per veke*** |  | måndag | tysdag | onsdag | torsdag | fredag | Totalt per veke |
| 09.05 - 11.05 | arbeidsøkt | 120 | 120 | 120 | 120 | 120 |  |
| 11.05 - 12.05 | pause |  |  |  |  |  |  |
| 12.05 - 13.05 | arbeidsøkt | 60 | 60 | 60 | 60 | 60 |  |
| 13.05 - 1325 | pause |  |  |  |  |  |  |
| 13.25 - 14 25(14.10) | arbeidsøkt | 60 | 60 | 60 | 60 | 45 | 1185 |
| |  | | --- | |  | |  |  |  |  |  |  |  |
| ***Mellomtrinnet 1215 + 20 minutt per veke*** |  |  |  |  |  |  |  |
|  |  | måndag | tysdag | onsdag | torsdag | fredag |  |
| 09.05 - 10.05 | arbeidsøkt | 60 | 60 | 60 | 60 | 60 |  |
| 10.05 - 10.20 | pause |  |  |  |  |  |  |
| 10.20 - 11.20 | arbeidsøkt | 60 | 60 | 60 | 60 | 60 |  |
| 11.20 - 12.05 | pause |  |  |  |  |  |  |
| 12.05 - 13.15 | arbeidsøkt | 70 | 70 | 70 | 70 | 70 | 1235 |
| 13.15 - 13.25 | pause |  |  |  |  |  |  |
| 13.25 - 14.25 (14.10) | arbeidsøkt | 60 | 60 | 60 | 60 | 45 |  |

Det har kome ei positiv tilbakemelding frå ein klassekontakt, resten av tilbakemeldingane har vore negative til lange økter.

Trine Lunde informerte om kva skulen tenkjer:

* Dette skuleåret har 1. klasse ei prøveordning med lange økter, men også lange pausar. Dette er positivt for vaktordninga, matpausen og leiken i friminutta. Langøkta sist på dagen vil bli nytta til praktiske fag.
* Lærarane i 1. klasse har positive erfaringar med ein slik timeplan, og resten av lærarane på småtrinnet ynskjer også å gå over til denne ordninga.
* 2. og 4. klasse må gå heile onsdagar skuleåret 2016/17 for å få rett timetal, deretter blir onsdagane som for 1. klasse.

FAU- representantane på møtet opplever at deira ynskje og mål med å gå for 5-dagarsveke ikkje har blitt høyrt. FAU har gått inn for 5 dagars skuleveke, slik at skuledagane skulle bli mindre hektiske for elevane. Då skulle det bli rom for kortare arbeidsøkter, og fleire/betre pausar mellom arbeidsøktene. Slik forslaget no ligg føre, har småtrinnet lengre arbeidsøkter (ein og to timar), og berre to (rett nok lange) pausar i løpet av skuledagen. Me i FAU meiner dette er heilt motsett av kva som var målet med å gå frå 4 til 5 dagars skuleveke, og støttar ikkje forslaget.

For å informera alle foreldre, blei me samde om å senda ut informasjon om timeplanen som ranselpost. Der vil me be foreldre om å gi tilbakemelding innan måndag 25. april (før møte i samarbeidsutvalet), slik at ein veit korleis dei stiller seg til ny timeplan.

**EVENTUELT**

* Det blir sendt ut ein trygg trafikk-plan på mail.
* Fleire opplever det som vanskeleg å få kontakt med skulen på telefon, då det er dårleg mobildekning innandørs, og det berre er sekretær to dagar i veka. FAU vil framleis understreka behovet for fleire dagar med sekretær på skulen.
* Midlar til skuleturar: FAU ynskjer at midlane til 10.klasseturane heller blir brukte til skiturar og andre ekskursjonar for 1.-7. trinn, og meiner at ungdomsskuleelevane ( og –foreldra) kan klara å samla inn pengar til skuleturen for 10. klasse.
* Sommaravslutning: Me vil prøva ei felles avslutning for 1.-7. klasse i år, der FAU ordnar med grillar, grillkol og drikke. Alle tek med eigen mat. Det blir eit eige planleggingsmøte på førehand.

Det blei ikkje fastsett tid for neste møte.

Referent

Magne Steine